שאנטראם (סדרת טלוויזיה)

שאנטראם (באנגלית: Shantaram) היא סדרת טלוויזיה אמריקאית מסוגת המותחן והדרמה המבוססת על רומן בעל אותו שם מ-2003 מאת גרגורי דייוויד רוברטס. 

הסיפור שאב השראה מחייו של רוברטס עצמו שעסק בשוד בנקים באוסטרליה ונמלט מהמדינה להודו. הסדרה כוללת שנים עשר פרקים. סטיב לייטפוט כתב את התסריט לאחר שאריק וורן זינגר עזב את הפרויקט. הסדרה הופקה על ידי Anonymous Content ואולפני Paramount Television. 

הסדרה עלתה בבכורה לשירות הסטרימינג אפל TV פלוס ב־14 באוקטובר 2022.

== שחקנים ודמויות ==
* צ'ארלי האנם בתפקיד לין
* ריצ'רד רוקסבורו בתפקיד הבלש מרטי נייטינגאלם
* רדהיקה אפטה בתור קאוויטה
* אלכסנדר סידיג בתפקיד חאדר חאן
== הפקה ==
=== פיתוח ===
כאשר יצא לאור הרומן שאנטראם בשנת 2003, כמה חברות הביעו עניין בעיבוד קולנועי. כאשר האחים וורנר רכשו את זכויות ההסרטה תמורת 2 מיליון דולר, בראד גריי, מנהל החברה, החליט להעסיק את ג'וני דפ משום שזה הביע את חיבתו לספר. הסרט תוכנן להתבסס על תסריט שכתב מחבר הספר גרגורי דייוויד רוברטס.<ref></ref> באוקטובר 2005 שכרו האחים וורנר את התסריטאי אריק רוט כדי לשכתב את הטיוטה הראשונית שיצר רוברטס.<ref></ref> בנובמבר שלאחר מכן נשכר פיטר וייר על ידי האולפן כדי לדאוג לבימוי וגם לפתח את התסריט עם רוט.<ref></ref>

תוכנן במקור להתחיל את ההפקה בסוף 2006, ביוני אותה שנה, ויר יצא מהפרויקט כשדובר האולפנים ציין חילוקי דעות בין הבמאי, האולפן והמפיקים, והוא הוחלף על ידי מירה נאיר בינואר 2007.<ref></ref> האולפנים רצו בתחילה להתחיל בהפקה בתחילת 2007, אלא שההפקה בוטלה מאוחר יותר על ידי האחים וורנר, בשל שביתת איגוד התסריטאים של אמריקה בשנים 2007–2008. התסריט, לוח הזמנים והתנגשויות עם קשיי הצילום בהודו וניו מקסיקו בארצות הברית, גרמו לכך שההפקה נעצרה.<ref></ref>

אף שבנובמבר 2008 ה"האינדיפנדנט" כי הפרויקט בוטל,<ref></ref> במאי 2013 נודע מה"מומבאי מירור" כי האחים וורנר ניהלו משא ומתן לשמירה על זכויות הסרט עד 2015, תוך השערות כי עיבוד קולנועי של שאנטראם הוא עדיין בגדר אפשרות.<ref></ref> באוקטובר שלאחר מכן פנה דפ לג'ואל אדג'רטון לככב במקומו ולהיות מעורב בפרויקט כמפיק.<ref></ref> האחים וורנר ניהלו שיחות מוקדמות עם גארת' דייוויס, במאי משותף של "קצה האגם" שהיה מועמד לאמי, כדי לביים את הסרט.<ref></ref><ref></ref>

בסופו של דבר, בינואר 2018, אולפני הטלוויזיה של פרמאונט רכשו את הזכויות על שאנטראם, עם תוכניות לעבד אותה מחדש כסדרת טלוויזיה.<ref></ref> ביוני 2018, פורסם כי אפל מפתחת עיבוד טלוויזיוני לרומן עבור Apple TV+, מה שהפך לאחת מההפקות הבינלאומיות הראשונות שלה עם שתי סדרות נוספות שהוכרזו במהלך השקת שירות אפל TV פלוס.<ref></ref><ref></ref> אריק וורן זינגר מונה לתסריטאי, שעתיד לשמש גם כמפיק בפועל לצד דייוויד מנסון, ניקול קלמנס, סטיב גולין ואנדראה בארון עם צ'ארלי האנם בתפקיד הראשי.<ref></ref> לסינגר לקח יותר משנה להשלים את כתיבת הסדרה, כאשר עבודות ההכנה להפקה הסתיימו עד אוגוסט 2019. בספטמבר 2019 לוהקו לככב בסדרה צ'ארלי האנם, ריצ'רד רוקסבורו ורדהיקה אפטה, כשג'סטין קורזל אמור לביים את שני הפרקים הראשונים ושני הפרקים האחרונים של הסדרה הכוללת עשרה פרקים.<ref></ref><ref></ref>

הצילומים היו אמורים להתחיל בוויקטוריה, אוסטרליה ובבופאל שבהודו. ממשלת אוסטרליה תכננה לספק 5 מיליון דולר להפקת הפרויקט באמצעות תוכנית שלה לעידוד הפקות קולנוע, כשממשלת ויקטוריה תמכה גם בסדרה באמצעות קרן משיכה לתמריץ הפקות קולנוע בוויקטוריה.<ref></ref> על פי הערכות, תקציב זה מוערך בכ-100 מיליון דולר לפרויקט.<ref></ref>

בפברואר 2020, סינגר פרש מהפקת הסדרה<ref></ref> וקבע כי עיכוב הצילומים עשוי להתנגש עם הפקות אחרות בהן הוא מעורב.<ref></ref> הפקת הסדרה נעצרה ומאוחר יותר, בנובמבר 2020, שכרה אפל את סטיב לייטפוט כיוצר הסדרה החדש,<ref></ref><ref></ref> שהשלים את כתיבת הפרקים הנותרים; אלכסנדר סידיג הצטרף לקאסט במרץ 2021. סידיג לוהק לגלם את קאדר חאן, תפקיד שנועד בתחילה לאמיטאב באצ'אן, שהשמועות טענו שהוא נטל חלק בהפקת הסדרה, עד שהראשון קיבל את התפקיד.<ref></ref> הוכרז על בהרט נאלורי כמי שיביים את ששת הפרקים הנותרים.<ref></ref>

=== צילומים ===
צילומי הסדרה החלו באוקטובר 2019 באוסטרליה<ref></ref> ואחריו עברו להודו בנובמבר 2019, כאשר חלק ניכר מהסרט צולם במהלך שנה בבופאל ובמקומות נוספים במדינת מאדהיה פראדש.<ref name="freepressjournal.in"></ref> צילומי הסדרה הופסקו בפברואר 2020 עקב עונת המונסונים ההודית המתרחשת בתקופה יוני-אוקטובר והוסיפה לסיבות לכך שסינגר עזב<ref name="DeadlineProductionPause"></ref> וכן פרוץ מגפת הקורונה ומגבלות התנועה שהוטלו.<ref name="VarietyProductionHalt"></ref> על פי הדיווחים, ההפקה חודשה באוסטרליה במאי 2021, עם צילומים נוספים שעברו מהודו לתאילנד, עקב החמרה בהתפרצויות הקורונה בהודו והתפשטות וריאנט דלתא של נגיף הקורונה.<ref name="DeadlineSiddigJoins"></ref><ref name="FilmingMovedToThailand"></ref>

== קישורים חיצוניים ==

== הערות שוליים ==

קטגוריה:תוכניות טלוויזיה באנגלית
קטגוריה:אפל TV פלוס: תוכניות וסדרות
קטגוריה:סדרות משטרה ופשע
קטגוריה:סרטים מבוססי ספרים
קטגוריה:פרמאונט